زكى مراد موردخاى

left|250px
**زكى مراد موردخاى** (1880 - 1946) المعروف بين جمهورة وبين الفنانين باسم **زكى مراد** هو فنان مصرى يهودى من يهود مصر, اتولد فى مدينة اسكندريه فى القرن 19 لأسره مصرية يهوديه بتشتغل فى تجاره الأقمشة وكبر زكى مراد فى تجاره الأقمشة لكن موهبته ابتدت تظهر من فى ما كان يردده لعبده الحامولى و محمد عثمان .

## بداية المشوار
نقل زكى أفندى للقاهرة وقرر انه يتعلم المزيكا والغناء فدخل المعهد الأهلى للمزيكا اللى أسسه سامى أفندى الشوا و منصور أفندى عوض وبعدها رشح منصور افندى عوض اللى كان مستشارا لواحده من شركات الاسطوانات الشاب زكى مراد للشركة فسجل أولى أسطواناته و كانت قصيدة " اراك عصى الدمع" من ألحان عبده الحامولى

## الشهرة
نجحت القصيدة بصوت زكى مراد ، بعد النجاح طلبه متعهدوا الحفلات و بالخصوص المتعهد " ابراهيم روشو" وبقوا اصحاب فزوج ابنته لزكى مراد المطرب الجديد و خلف منها 3 بنات هما ليلى مراد وملك وسميحة وثلاث ولاد  هم زكى مراد وابراهيم - وموريس اللى اصبح منير مراد .

فى سنة 1910 اصيب الشيخ سلامه حجازى بالشلل ووصى الشاب زكى مراد بأداء أدواره المسرحية تمثيلا وغناءا اختاره فنان الشعب سيد درويش للقيام بدور سيف الدين فى أوبريت العشرة الطيبة. و كانت من انتاج نجيب الريحانى اللى ما شاركش فى تمثيلها وشارك مراد ايضا فى بطولة مسرحية كليوباترا ومارك انطوان بديلا عن محمد عبد الوهاب بعد ما اختلف عبد الوهاب و منيره المهديه.

فى نهاية العشرينات سافر زكى مراد فى رحلة فنية طويلة الى امريكا كسب فيها أموالا طائلة ولما رجع وجد ان جمهوره قد نسيه وعاش على زكرياته و أمجاده الغنائيه . و كان عزاءه انه انجب 3 مطربات

ماكانش زكى مراد مجرد مطرب وملحن، لكنه كان مؤسس لعيلة فنية أثرت فى مسيرة الغناء العربي، ومن أغانيه المعروفة « وجننتينى يا بنت- يا بنت العم- أراك عصى الدمع - موال أهل الغرام»، وله أدوار« وصل الحبيب منى قريب- الحب سلطانه قاسي- بين الدلال والغضب والابتسام- يا قمر دارى العيون»، وطقطوقة «خفيف الروح».. وله ترانيم و أغان باللغة العبرية.

## ابنائة
المطربة ملك مراد اللى هاجرت الى امريكا و كانت تغنى للجاليات العربية اغانى ام كلثوم وطبعتها غلى اسطوانات مستغلة عدم توقيع امريكا على اتفاقية " برن " اللى تحمى حقوق المؤلف والملحن،

أما اختها سميحة مراد فلحقت بيها الى امريكا و كانت قد مثلت فيلم واحد مع نور الدمرداش سنة 1951 اسمه "طيش الشباب " من اخراج أحمد كامل مرسى.

أما ابنته الصغرى ليلى مراد و اللى كان عندها صوت جميل بس كانت شديدة الخجل من الغناء امام والدها فوصى صديقه الملحن داود حسنى بتدريبها فلحن ليها اغانى البداية اللى انطلق من فىها صوتها اللى لن يتكرر،

اما ابنه منير مراد (موريس) فكان حبه للسينما اكبر من رغبة ابوه فى ان يكون مطربا او موسيقيا رغم ان منير كان يعزف على آلة العود ، لكن منير ابتدا حياته الفنية كعامل كلاكيت فى السينما بعدين عمل مساعد مخرج مع المخرج " حسن الصيفى " و انور وجدى بعدين اللى لمح فيه موهبة الموسيقا فادا له الفرصة الأولى للتلحين حين كلفه بتلحين أغنية " واحد اتنين " لشادية فى فيلم ليلة الحنا ، لكن ابوه **زكى مراد** لم يعش ليشهد نجاح ابنه كملحن كان قد أدى مهمته ورحل عن دنيانا

## أهم أعماله
* صيد العصارى ياسمك
* على ايه كده التقل ده
* جننتينى يا بنت
* يا بنت العم
* اراك عصى الدمع
* موال أهل الغرام
* وصل الحبيب منى قريب
* الحب سلطانه قاسي
* بين الدلال والغضب والابتسام
* يا قمر دارى العيون
* خفيف الروح
* ترانيم و أغان باللغة العبرية
* فيك ناس ياليل
* هاتيلى ياامه عصفورى
* أصل الوداد المحبة
* ياقمر دارى العيون
* تسعد لياليك ياقمر
* دلعنى يابابا شويه
* ياللى جرحت القلب
* لما كوانى الحب
* حود من هنا
* التفاح والرمان
* الحب سلطامه قاسي
* عروستنا الحلوة
* ياخوخ ياناعم
* الفجر أهو لاح
* الفؤاد مخلوق لحبك
* حبيت أنا من أول وجديد من كلمات أحمد عاشور، و ألحان ابراهيم القباني
* حماتى يانينة

## شوف كمان

* رواد الغناء فى القرن 19
## مراجع

تصنيف:مغنيين مصريين
تصنيف:يهود مصريين
تصنيف:اسكندرانيه
تصنيف:ناس من محرم بك